**Xurxo Trillo Sendón**, ás veces estilizado como **XUR**, nado en Lira (Carnota) o 23 de xuño de 1998, é un cantante, compositor, xornalista e comunicador audiovisual galego. Fíxose coñecido tras a súa participación no programa *My Camp Rock* de Disney Channel España.

Traxectoria
-----------

### 2009-2012: Comezos, *My Camp Rock*, *Cántame Una Canción* e TVG

Á idade de 9 anos, Xurxo Trillo gravou un vídeo interpretando a canción "This Is Me", de Demi Lovato para a primeira edición do concurso *My Camp Rock* de Disney Channel España. O concurso consistía nun campamento de verán onde aprendían nenos e nenas a cantar, bailar e actuar, e onde os monitores eran estrelas Disney. Trillo, baixo o nome artístico **Ñas**, acabou de quinto clasificado. Como consecuencia desta participación comezou as súas primeiras colaboracións na Televisión de Galicia, en programas como *Acompáñenos* ou *O país dos ananos*. No tempo, Trillo tamén iniciou estudos musicais na escola de música Esmu, de Carnota, onde recibiu formación instrumental, vocal e en linguaxe musical.

En 2010, con doce anos, fichou pola cadea televisiva Telecinco para participar no programa musical *Cántame Una Canción*, presentado por Pilar Rubio; alí coincidiu con outros artistas coma Amaia Romero ou María Parrado e cantou a canda artistas como Laura Esquivel (protagonista da serie infantil *Patito Feo*) ou Sergio Rivero (gañador da cuarta edición do concurso Operación Triunfo). Tamén asistiu como convidado á gala final do programa *¡Más que Baile!*! (anteriormente *¡Mira Quien Baila!*). Durante este tempo en Madrid, recibiu formación dos profesores Raquel Soto, Arnau Vilà e Joan Carles Capdevila. Ao tempo, aparecía no programa *Bos días* da Televisión de Galicia e facía de colaborador musical no programa *Un mundo de nenos*.

### 2012-2018: *La Voz Kids España* e dobraxe

Á idade de 14 anos, regresou a Telecinco para participar na primeira edición do concurso *La Voz Kids España*. Xurxo Trillo comezou a formarse en técnica vocal e jazz na academia Escola Estudio de Santiago de Compostela (recibindo clases dos profesores Ramón Bermejo e Robert Sussuma) e admíteno no Coro da Ra, co que participa en eventos organizados por empresas como LOS40 ou Cadena SER. En 2016, comeza os seus estudos en Xornalismo e Comunicación Audiovisual na Universidade de Santiago de Compostela.

Ao ano seguinte, 2017, traballou como actor de dobraxe para Disney Channel España, concretamente na serie *Star contra las Fuerzas del Mal*. Na serie participou na banda sonora e deulle vida ao personaxe Justin Towers. A participación neste proxecto deulle máis traballos na dobraxe e na locución, e puxo voz a diversos anuncios publicitarios e a material multimedia de libros de texto. Tamén dobrou a personaxes clásicos de Disney nunha colaboración coa Banda de Música de Pontevedra.

### 2018-presente: *Puñales*, *The XUR Show* e *Sálvame*

En 2018, Xurxo Trillo marchou a Madrid para traballar nun proxecto musical de seu. Alí aprendeu composición discográfica e en Barcelona produciu o seu primeiro EP con Miguel García (*Allnightproducer*), coñecido por traballar con artistas como Omar Montes, Edurne, Carlos Baute ou Dvicio.

O 6 de maio de 2022 Trillo, xa co nome artístico de **XUR**, publicou o seu primeiro sinxelo, *Colibrí*. A canción, en castelán, vén canda un videoclip onde colaborou Carlos Cabezas, un director de cine que tiña traballado con Belén Aguilera, Lola Índigo, Óscar Casas ou Manu Ríos. O 3 de xuño de 2022 presenta o primeiro álbum de estudo, *Puñales*. 

Nese ano Trillo finalizou os seus estudos universitarios, especializándose en industria televisiva na Universidade San Pablo CEU e tamén comezou o podcast *The XUR Show*, entrevistando a celebridades españolas. A primeira tempada do podcast foi recomendada por medios como La Voz de Galicia ou Cadena SER. A segunda tempada logrou posicionarse entre o 10% dos podcasts máis compartidos a nivel mundial en Spotify, segundo Spotify Wrapped, e entrar no Top 100 -Cultura e sociedade- de Apple Podcasts segundo Podstatus. Algúns dos invitados estrela foron a xornalista Lydia Lozano, o actor da serie *Élite* (Netflix) Álvaro de Juana, a cantante María Parrado, o dúo Marlena (tras acadar o seu primeiro disco de platino) ou a cantante e actriz Lucía Gil.

Doutra banda, XUR presentouse no programa *Sálvame Diario* como afillado da xornalista do corazón Lydia Lozano, e anunciou a súa participación no concurso musical *Sálvame Mediafest*, onde acabou no terceiro posto.

O segundo sinxelo do cantante non se publica ata o 21 de xullo de 2023. Trátase dun tema de pop-rock que leva por título *Lucas*. Con este, XUR súmase ao movemento de artistas emerxentes LGBTIQ+ que empregan as súas creacións musicais para encarar ao odio. Ademais, o contraste que xera o traballo visual con respecto ao seu anterior proxecto marca o fin dunha etapa, ao pasar dunha paleta de cores tétrica a unha vívida e colorida.

Filmografía
-----------

### Series de televisión

| Ano | Título | Personaxe | Episodios | Cadea |
| --- | --- | --- | --- | --- |
| 2017 | *Star contra las Fuerzas del Mal* | Justin Towers | 4 episodios | Disney Channel España |
|

### Programas de televisión

| Ano | Título | Rol | Cadea |
| --- | --- | --- | --- |
| 2009 | *My Camp Rock* | Concursante | Disney Channel España |
| *Acompáñenos* | Convidado | TVG |
| *O país dos ananos* |
| 2010 | *Cántame Una Canción* | Participante | Telecinco |
| *¡Más que Baile!* | Convidado |
| *Bos días* | TVG |
| 2011 | *Un mundo de nenos* | Colaborador |
| 2012 | *A Solaina* | Convidado |
| 2014 | *La Voz Kids España* | Concursante | Telecinco |
| 2018 | *Vin polo vento* | Convidado | TVG |
| *Bamboleo* |
| 2022 | *Sálvame Diario* | Telecinco |
| *Sálvame Mediafest* | Concursante |
|

Discografía
-----------

### Álbums de estudo

| Título | Detalles de álbum | Posición máis alta |
| --- | --- | --- |
| ESP |
| *PUÑALES* | 

* Primeiro álbum de estudo como solista (EP)
* Lanzamento: 3 de xuño de 2022
* Formato(s): Descarga dixital

 | ― |

### Cancións

| Ano | Canción | Notas |
| --- | --- | --- |
| 2017 | «Solo Amigos» (de "Star contra las Fuerzas del Mal") | Banda sonora da serie de Disney Channel España. |
| «Hasta Que Te Vi» (de "Star contra las Fuerzas del Mal") |
| 2022 | «Colibrí» | Composicións propias. |
| «Tierno» |
| «666» |
| «Tarde» |
| «Preludio» |
| «Interludio» |
|

Premios e nomeamentos
---------------------

| Ano | Premio | Categoría | Resultado |
| --- | --- | --- | --- |
| 2010 | *Cántame Una Canción* | Mellor Interpretación | Gañador |
|

Notas
-----

1. ↑  "Xurxo Trillo: El joven de Carnota que tiene su propio programa de entrevistas a famosos" (en castelán). 2022-04-06. Consultado o 2022-11-08.
2. ↑  "My Camp Rock (TV Series 2009– ) - IMDb". Consultado o 2022-11-09.
3. ↑  "La coba de Bustamante a Xurxo Trillo ilusiona a los carnotanos" (en castelán). 2010-05-06. Consultado o 2022-11-08.
4. ↑  "Xurxo Trillo Sendón" (en castelán). Arquivado dende o orixinal o 10 de novembro de 2022. Consultado o 2022-11-08.
5. ↑  "Los piropos de Pilar Rubio al carnotano Xurxo Trillo" (en castelán). 2010-05-22. Consultado o 2022-11-08.
6. ↑  "Un mundo de nenos. Capítulo 4. "A vida e a saúde." | CRTVG". Consultado o 2022-11-08.
7. ↑  costa, que pasa na. "O pequeno cantante carnotán Xurxo Trillo volve a La Voz Kids de Telecinco". Consultado o 2022-11-08.
8. ↑  costa, que pasa na. "Xurxo Trillo: Da #VozKids ao Youtube… e a Disney". Consultado o 2022-11-08.
9. ↑  "Una noche de película gracias a la Banda de Música de Pontevedra" (en castelán). Consultado o 2022-11-08.
10. ↑  "Niña Pastori catapulta la audiencia de Bamboleo hasta un 14,5%". Consultado o 2022-11-08.
11. ↑  Lugo, El Progreso de (2022-05-06). "El gallego XUR lanza su primer single: 'Colibrí'". Consultado o 2022-11-08.
12. ↑  Pontevedra, Diario de (2022-05-06). "El gallego XUR lanza su primer single: 'Colibrí'" (en castelán). Consultado o 2022-11-08.
13. ↑  Lugo, El Progreso de (2022-04-01). "El creador de 'Callejeros' apadrina el proyecto del periodista gallego Xurxo Trillo" (en castelán). Consultado o 2022-11-08.
14. ↑  costa, que pasa na. "Xurxo Trillo estrea o seu podcast The Xur Show con Nacho Medina". Consultado o 2022-11-08.
15. ↑  Pontevedra, Diario de (2022-04-01). "El creador de 'Callejeros' apadrina el proyecto del periodista gallego Xurxo Trillo" (en castelán). Consultado o 2022-11-08.
16. ↑  "Xurxo Trillo: El joven de Carnota que tiene su propio programa de entrevistas a famosos". *La Voz de Galicia* (en castelán). 2022-04-06. Consultado o 2023-07-24.
17. ↑  "Spotify — 2022 Wrapped". *Spotify* (en inglés). Consultado o 2023-07-24.
18. ↑  "Podstatus - Podcast reviews and rankings". *podstatus.com*. Consultado o 2023-07-24.
19. ↑  Sálvame (2022-07-13). "Xur, el becario de ‘Sálvame’ que sorprende con su actitud al versionar ‘Sex bomb’" (en castelán). Consultado o 2022-11-08.
20. ↑  V, R. (2022-07-13). "Un joven gallego se cuela esta noche el 'Sálvame MediaFest'" (en castelán). Consultado o 2022-11-08.
21. ↑  "«Lucas», la colorida nueva era de XUR". *MADFAN Music* (en castelán). Consultado o 2023-07-23.
22. ↑  "Xurxo Trillo ganó un premio por su interpretación en el concurso televisivo «Cántame una canción»". 2010-06-01. Consultado o 2022-11-08.

|  |  |
| --- | --- |
| Control de autoridades | 
* Wd: Q115123313
* IMDb: nm10800066

 |